# data[].attributes.attachment_link.title
La chandeleur  La fête aux chandelles de Pierre Lozère

# data[].attributes.attachment_link.title
25οΔ.Σ.Ευόσμου

# data[].attributes.headline
Τι γιορτάζουν οι Γάλλοι τη μέρα αυτή.

# data[].attributes.subject
Τι γιορτάζουν οι Γάλλοι τη μέρα αυτή.

# data[].attributes.attachment_link.readable_text
La Chandeleur (ή η γιορτή της κρέπας) γιορτάζεται στη Γαλλία στις 2 Φεβρουαρίου, σαράντα ημέρες μετά τα Χριστούγεννα και αντιστοιχεί για την Ορθόδοξη Εκκλησία στην Υπαπαντή τού Χριστού, στην υποδοχή του στον ναό και στον εξαγνισμό της Παναγίας.

Την ονομασία της η γιορτή την πήρε από τη λέξη "chandelle", που σημαίνει λαμπάδα, κερί.

Αρχικά, στη Ρωμαϊκή εποχή, επρόκειτο για γιορτή προς τιμήν του θεού Πάνα. Καθ'όλη τη διάρκεια της νύχτας, οι πιστοί έβγαιναν στους δρόμους της Ρώμης κρατώντας πυρσούς.

Το 472, ο Πάπας Gelase ο Α' αποφασίζει να εκχριστιανίσει τη γιορτή αυτή, η οποία, στο εξής θα τιμούσε την πρώτη είσοδο του Χριστού στην Εκκλησία. Έτσι, την ημέρα της Chandeleur, οργανώνονταν λιτανείες, κρατώντας λαμπάδες και ακολουθώντας συγκεκριμένο τυπικό: κάθε πιστός έπρεπε να ανάψει μία λαμπάδα στην εκκλησία και να τη μεταφέρει στο σπίτι του, προσέχοντας ιδιαίτερα να τη διατηρήσει αναμμένη. Ένα γνωμικό από την περιοχή της Franche-Comté, λέει σχετικά, ότι "αυτός που θα έφερνε στο σπίτι του τη λαμπάδα αναμμένη, στα σίγουρα θα είχε ζωή για άλλη μία χρονιά". Η λαμπάδα αυτή ήταν ευλογημένη και θεωρούνταν πως είχε και άλλες ιδιότητες. Λένε μάλιστα, πως αν έπεφταν μερικές σταγόνες από αυτή τη λαμπάδα επάνω σε αυγά τότε αυτά μπορούσαν να εκκολαφθούν. Λένε ακόμη, ότι από τη στιγμή που η φλόγα της άναβε, προστάτευε από κεραυνούς στις καταιγίδες.

Αργότερα εμφανίζεται μία νέα παράδοση, αυτή της κρέπας. Η παράδοση αυτή έχει τις αναφορές της σ'έναν παλιό μύθο, σύμφωνα με τον οποίο, εάν την ημέρα της Chandeleur δεν γίνονταν κρέπες, η σοδειά του σιταριού όλης της χρονιάς θα καταστρεφόταν. Κάθε χρόνο λοιπόν αυτή την ημέρα, κατά την παράδοση, σε κάθε σπίτι της Γαλλίας τις φτιάχνουν ακολουθώντας το έθιμο του χρυσού νομίσματος, σύμφωνα με το οποίο οι άνθρωποι στα χωριά γύριζαν στον αέρα την πρώτη κρέπα με το δεξί τους χέρι, ενώ στο αριστερό κρατούσαν ένα χρυσό νόμισμα. (''Faites sauter des crêpes avec une pièce de monnaie dans la main et...vous Serez riche toute l'année.'' dit le dicton.) Κατόπιν, τύλιγαν το νόμισμα μέσα στην κρέπα, πριν αυτή περάσει τελετουργικά από όλη την οικογένεια και καταλήξει στο δωμάτιο, σε ντουλάπι του οποίου θα φυλαγόταν μέχρι την επόμενη χρονιά. Κρατούσαν έτσι, ό,τι απέμενε από την κρέπα της προηγούμενης χρονιάς, προκειμένου να δώσουν το χρυσό νόμισμα στον πρώτο φτωχό που θα ερχόταν στο σπίτι τους. Αν όλα τα παραπάνω τηρούνταν, η οικογένεια θα είχε σίγουρα χρήματα, για όλη τη χρονιά. Αυτός μάλιστα που θα γύριζε σωστά την κρέπα του στον αέρα και δεν θα του έπεφτε κάτω, θα είχε εξασφαλίσει την ευτυχία, έως την επόμενη γιορτή της Chandeleur.

Στις μέρες μας, τα τελετουργικά με κεριά, λαμπάδες και άλλα έχουν εκλείψει, διατηρήθηκε ωστόσο η παράδοση της κρέπας.

Η παράδοση επίσης απαιτεί να μη σηκώνεται η Φάτνη των Χριστουγέννων παρά μόνο μετά τη γιορτή της Chandeleur, καθώς αυτή αποτελεί την τελευταία γιορτή του κύκλου των Χριστουγέννων.

# data[].attributes.attachment_link.authors[].name
ΚΟΥΓΙΟΥΜΤΖΗ ΕΥΔΟΚΙΑ

# data[].attributes.attachment_link.description
La Chandeleur (ή η γιορτή της κρέπας) γιορτάζεται στη Γαλλία στις 2 Φεβρουαρίου, σαράντα ημέρες μετά τα Χριστούγεννα και αντιστοιχεί για την Ορθόδοξη Εκκλησία στην Υπαπαντή τού Χριστού, στην υποδοχή του στον ναό και στον εξαγνισμό της Παναγίας. Την ονομασία της η γιορτή την πήρε από τη λέξη "chandelle", που σημαίνει λαμπάδα, κερί.

# data[].attributes.attachment_link.title
Γαλλικές κρέπες - Crêpes françaises - The best recipe

# data[].attributes.headline
Η παρασκευή γαλλικών κ

# data[].attributes.body
Η παρασκευή γαλλικών κρεπών στο σχολείο είναι μια δημοφιλής εκπαιδευτική δράση, συχνά συνδεδεμένη με το έθιμο «La Chandeleur» (2 Φεβρουαρίου), που επιτρέπει στους μαθητές να γνωρίσουν τη γαλλική κουλτούρα, να εμπλουτίσουν το λεξιλόγιό τους και να διασκεδάσουν μαγειρεύοντας. Η δραστηριότητα περιλαμβάνει μάθηση εθίμων, παρασκευή και γευσιγνωσία.

# data[].attributes.attachment_link.title
αρχείο λήψης